*Ի պատասխան` 15.11.2023*

*թիվ Մ/46499-2023 գրության*

**«ԿԱՈՒՊԵՐՖՈՒԴ» ՍՊԸ-Ի ՏՆՕՐԵՆ ՊԱՐՈՆ Ա. ԴԱՆԻԵԼՅԱՆԻՆ**

(ք Երևան, Քանաքեռ-Զեյթուն, Վրթ. Փափազյան փ. 57, էլ․փոստ COWPERFOOD@yandex.com ; danini2012@yandex.com )

**Հարգելի՛ մասնակից,**

Ի պատասխան Ձեր 2023 թվականի նոյեմբերի 15-ի թիվ Մ/46499-2023 գրության՝ տեղեկացնում եմ, որ Աշխատանքի և սոցիալական հարցերի նախարարության ենթակայության պետական ոչ առևտրային կազմակերպությունների 2024 թվականի կարիքների համար հայտարարված թիվ «ԱՍՀՆ-ՊՈԱԿ-ԷԱՃԱՊՁԲ-23/11», թիվ «ԱՍՀՆ-ԷԱՃԱՊՁԲ-24/7», թիվ «ԱՍՀՆ-ՊՈԱԿ-ԷԱՃԱՊՁԲ-24/4-ԵԽ», թիվ «ԱՍՀՆ-ՊՈԱԿ-ԷԱՃԱՊՁԲ-24/4-ԵԽ-3», թիվ «ԱՍՀՆ-ՊՈԱԿ-ԷԱՃԱՊՁԲ-24/4-Գ», թիվ «ԱՍՀՆ-ՊՈԱԿ-ԷԱՃԱՊՁԲ-24/4-ԳՇ», թիվ «ԱՍՀՆ-ՊՈԱԿ-ԷԱՃԱՊՁԲ-24/4-Վ», թիվ «ԱՍՀՆ-ՊՈԱԿ-ԷԱՃԱՊՁԲ-24/6-Վ», թիվ «ԱՍՀՆ-ՊՈԱԿ-ԷԱՃԱՊՁԲ-24/6-Լ», թիվ «ԱՍՀՆ-ՊՈԱԿ-ԷԱՃԱՊՁԲ-24/6-Ս», թիվ «ԱՍՀՆ-ՊՈԱԿ-ԷԱՃԱՊՁԲ-24/6-Գ», թիվ «ԱՍՀՆ-ՊՈԱԿ-ԷԱՃԱՊՁԲ-24/4-Գ-1» և թիվ «ԱՍՀՆ-ՊՈԱԿ-ԷԱՃԱՊՁԲ-24/4-Ս-1» ծածկագրերով գնման ընթացակարգերի որոշ չափաբաժինների մասով առաջին տեղ է զբաղեցրել «Կաուպերֆուդ» ՍՊԸ-ն:

Արդարադատության նախարարության իրավաբանական անձանց պետական ռեգիստրի էլեկտրոնային համակարգում առկա տեղեկատվությամբ՝ 2023 թվականի սեպտեմբերի 5-ին ներկայացրած հայտարարագրով «Կաուպերֆուդ» ՍՊԸ-ի իրական շահառուն է հանդիսանում Աղասի Դանիելյանը: Վերջինս փոխկապակցված անձ է հանդիսանում «ԿԱՈՒՊԵՐՎՈՒԴ ԸՆԴ ԿՈ» (ՀՎՀՀ՝ 01043009), «ՖՈՒԴՍԻԹԻ» (ՀՎՀՀ՝ 01028873) և «ՏՈՒՄՈԵ» (ՀՎՀՀ՝ 00441106), «ՈՒՆԻՎԵՐՍԱՄ ԱՎԱՆ» (ՀՎՀՀ՝ 00807065), «ՆՈՅԵՄԶԱՐ» (ՀՎՀՀ՝ 00859847), «ՄԽԻԹԱՐ ԷԼԲԱԿՅԱՆ» (ՀՎՀՀ՝ 01831066), «ԳԵՈԹԵՐՄ» (ՀՎՀՀ՝ 00856383), «-Նոր-» (ՀՎՀՀ՝ 00807065), «ԱՎԻԱ-ԲԻԶՆԵՍ» (ՀՎՀՀ՝ 01222687), «ՀԱԶԱՐ ՀԱՂԹԱՆԱԿ» (ՀՎՀՀ՝ 01002288), «ԴԱՆԻՆԻ» (ՀՎՀՀ՝ 00869016), «ՀԱՆԵՇ ԳՐՈՒՊ» (ՀՎՀՀ՝ 00867972), «ՄԱԿՐՈ ՖՈՒԴ» (ՀՎՀՀ՝ 00886056), «ԼԵԱՈ» (ՀՎՀՀ՝ 01059248) ՍՊԸ-ների հետ, որոնք մի շարք պատվիրատուների պատճառաբանված որոշումների հիման վրա ներառված են գնումների գործընթացներին մասնակցելու իրավունք չունեցող մասնակիցների ցուցակում:

Համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 119-րդ կետի 2-րդ ենթակետով, 120-րդ և 121-րդ կետերով՝ «Գնումների հետ կապված հարաբերությունները կարգավորող Հայաստանի Հանրապետության օրենսդրության իմաստով` ֆիզիկական և իրավաբանական անձինք համարվում են փոխկապակցված, եթե նրանք գործել են համաձայնեցված՝ ելնելով ընդհանուր տնտեսական շահերից կամ եթե տվյալ ֆիզիկական անձը կամ նրա ընտանիքի անդամը հանդիսանում է՝

 ա. տվյալ իրավաբանական անձի բաժնետոմսերի տասը տոկոսից ավելիին տնօրինող մասնակից,

 բ. Հայաստանի Հանրապետության օրենսդրությամբ չարգելված այլ ձևով իրավաբանական անձի որոշումները կանխորոշելու հնարավորություն ունեցող անձ,

 գ. տվյալ իրավաբանական անձի խորհրդի նախագահ, խորհրդի նախագահի տեղակալ, խորհրդի անդամ, գործադիր տնօրեն, նրա տեղակալ, գործադիր մարմնի գործառույթներ իրականացնող կոլեգիալ մարմնի նախագահ, անդամ,

 դ. իրավաբանական անձի այնպիսի աշխատակից, որն աշխատում է գործադիր տնօրենի անմիջական ղեկավարության ներքո կամ իրավաբանական անձի կառավարման մարմինների կողմից որոշումների ընդունման հարցում որևէ էական ազդեցություն ունի:

Մասնակցի՝ օրենքի 6-րդ հոդվածի 1-ին մասի 6-րդ կետով նախատեսված ցուցակում ներառվելը, դրանում գտնվելու ժամանակահատվածում, ինքնաբերաբար հանգեցնում է վերջինիս հետ փոխկապակցված անձանց գնումների գործընթացին մասնակցության իրավունքի սահմանափակման։

Հաշվի առնելով վերոգրյալը տեղեկացնում եմ, որ ***Աշխատանքի և սոցիալական հարցերի նախարարությունն ընդունել է որոշում*** «Կաուպերֆուդ» ՍՊԸ-ին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ ***համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի՝*** 19) եթե մասնակցի` հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում և ***հիմք ընդունելով հրավերի 9.3 կետի և «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերության պահանջները:***

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան